Bèntèng Pendhem Ambarawa

Benteng Fort Willem I utawi Bèntèng Pendhem Ambarawa inggih punika yasan sujarah ingkang dumunung wonten Ambarawa, Kabupatèn Semarang, Jawa Tengah. Bèntèng ingkang dipunyasa taun 1834 dumugi taun 1845, kapernah wonten sisihipun Museum Kereta Api, utawi sawingkingipun Rumah Sakit Umum Daerah (RSUD) Ambarawa, dados satunggal kaliyan Lembaga Pemasyarakatan (Lapas) Kelas II Ambarawa. Bèntèng niki naté dipun-ginakaken minangka latar pamundhutan gambar filem Soekarno ingkang dipunsutradarani Hanung Bramantyo.Jateng Tribun News: Benteng Willem I, dijupuk 23 Juli 2015Hello Semarang: Benteng Pendem, antara hidup dan mati , dijupuk 23 Juli 2015Ardiyanta: Suasana klasik Benteng Pendem Ambarawa , dijupuk 23 Juli 2015

 Latar wingking  
Ngginakaken ukara pendhem amargi bètèng punika dumunung ing sangandhapipun siti utawi kakubur, minangka siasat perang. Manawi badhé dhateng bètèng punika, wonten kalih margi mlebet, ingkang kaping sapisan saget miyos margi caket Rumah Sakit Umum Daerah (RSUD) Ambarawa. Wondéné margi sanèsipun lumantar kori mlebet tumuju Lembaga Pemasyarakatan (Lapas) Ambarawa, lan saking mriku yasan wonten ing sisih kiwa.

Ing dasawarsa 1840-an nalika VOC nguwaosi tlatah Jawa, Ambarawa dados panggènan ingkang sekéca kanggé perang, amargi wonten antawisipun Semarang lan Surakarta. Wiwitan abad 18, VOC yasa kathah bètèng ing jalur Semarang – Oenarang (sapunika Ungaran) – Salatiga – Surakarta (Sala). Rancangan punika kasusun supados saget ngrembakaaken sesambetan kaliyan Karajan Mataram. Barak-barak militèr ugi dipunyasa ing kutha-kutha punika, kalebet Ambarawa. Nalika dipunkuwaosi dé Kolonel Hoorn, taun 1827-1830, naté wonten barak militèr ingkang nyimpen barang-barang kabutuhan militèr, lan ing taun 1834 diyasa satunggaling bètèng modhèren ing Ambarawa ingkang salajengipun dipuntengeri Benteng Willem I, ingkang rampung taun 1845. Taun 1853 dumugi 1927 bètèng punika kaginaaken minangka barak militèr déning KNIL, supados saget gampil anggènipun sesambetan kaliyan Magelang, Yogyakarta, lan Semarang lumantar ril sepur.

 Riwayat bètèng 
NoTaunKatrangan11834-1845Diyasa21865Wonten lindhu ageng ingkang ndadosaken sapérangan yasan rusak31927Benteng Willem I dipunjumbuhaken saking pakunjaran laré-laré dados pakunjaran diwasa lan pulitik41942–1945Dipunkuwaosi déning Jepang lan diginaaken minangka barak militèr51945Markas gedhé TKR (Tentara Keamanan Rakyat)61950Minangka pakunjaran diwasa lan barak militèr71985Minangka pakunjaran laré-laré lan barak militèr81991Minangka Pakunjaran Kelas IIB lan barak militèr92003–sekarangPakunjaran Kelas II A lan barak militèr

 Ugi pirsani 
 Ambarawa
 Kabupatèn Semarang
 Jawa Tengah
 Benteng Pendem Cilacap

 Rujukan 

Kategori:Wangunan dan struktur di Jawa Tengah
Kategori:Benteng Hindia Belanda
Kategori:Kabupatèn Semarang
Kategori:Jawa Tengah